Nørreby Hals er et godt sted at iagttage fuglelivet. Der ses altid mange ande- og vadefugle. Det er især [[almindelig ryle]], [[hjejle]], [[lille kobbersneppe]], [[stor regnspove]], [[strandskade]] og [[vibe]] som præger billedet. I det tidlige forår og det tidlige efterår er der gode muligheder for at iagttage betydelige flokke af [[klyde]]r under deres træk til og fra ynglepladserne i [[Norden]]. I vinterhalvåret ses mest flokke af andefugle. [[Knopsvane]], [[sangsvane]], [[grågås]], [[knortegås]], [[gravand]], [[gråand]], [[edderfugl]], [[pibeand]], [[hvinand]] og [[toppet skallesluger]] forekommer i stort tal. Ifølge [[Dansk Ornitologisk Forening|dofbasen]] er der registreret i alt 174 fuglearter i Nærå Strand. Et betydeligt antal, der illustrerer fredningens oplevelsesværdi.
Naturbeskyttelse